Tragedie by Alexandra-polisiestasie eis 5 lewens | Maroela Media
Tragedie by Alexandra-polisiestasie eis 5 lewens
4 Junie 2015
Die Alexandra-polisiestasie. Foto: Skermskoot/Google Maps Earth
ŉ 31-jarige polisiekonstabel is Woensdagaand doodgeskiet nadat hy glo vroeër die dag vier mense, waaronder sy vrou, by die Alexandra-polisiestasie doodgeskiet het.
Lt.genl. Lesiba Mothiba, polisiekommissaris in Gauteng, het aan joernaliste by die Alexandra-polisiestasie gesê die konstabel het glo eers sy vrou doodgeskiet en toe drie ander mense. “Die vrou het by die polisiestasie aangekom om ŉ klag van huishoudelike geweld in te dien.”
Volgens Mothiba het die voorval omstreeks 18:00 plaasgevind. “Die konstabel het by die polisiestasie aangekom waarna hy die vrou, twee ander mense en ŉ polisiemajoor (59) doodgeskiet het.” Hulle is almal op die toneel dood verklaar.
Die konstabel het daarna van die toneel gevlug. Volgens Mothiba het polisiebeamptes die konstabel na sy huis gevolg waarna hy glo op hulle losgebrand het. Die beamptes het teruggevuur en die konstabel is doodgeskiet.
“Ons stuur ons medelye aan die families, vriende en kollegas van diegene wat in die tragedie doodgeskiet is.” Mothiba het gesê die onafhanklike polisie-ondersoekdirektoraat (Opod) sal ook by die ondersoek betrokke wees.
Alexandra Gauteng Johannesburg
Onnie vas oor lyk in suikerrietveld
Kaapse bendeleier sit lank
Ai tog · 4 jaar gelede
Maroela kan julle asb. die foutjie regstel in die berig: Hulle is almal op die toneel verklaar.
Ai tog, jy wil krities wees, maar is te bang om onder jou eie naam te skryf. Verwag jy regtig om ernsitg opgeneem te word? Moenie te sleg voel nie, ons almal maak soms spelfoute, dis nie so ernstig nie..
Dagsê Ai tog
Dankie! Ons het die berig gewysig.
HENNA · 4 jaar gelede
Ai mense met sulke slegte nuus – is dit werklik nodig vir spel toetse en nietighede ?
SI · 4 jaar gelede
Oeee Maroela ! Julle moet op julle pasoppens wees vir hierdie klomp Afrikaanssprekende ‘puriste’ …. hulle gaan julle berigte elke dag uitmekaar trek!
Verveelde, geen lewe mense, maroela. Ons ander verstaan darem wat word gese, en stel net belang in die nuus, nie pedantiese snipperigheid nie.